የድሬዳዋ አስተዳደር የፖለቲካ ፓርቲዎች የጋራ ምክር ቤት በድሬዳዋ የተካሄደውን ምርጫ ሰላማዊ ነበር ብሏል። ሁሉም የፖለቲካ ፓርቲዎችም የህዝቡን ውሳኔ እናከብራለን ብለዋል። በዚሁ መድረክ የተገኙት የድሬዳዋ አስተዳደር አመራሮች በቀጣይም በድሬዳዋ ልማት ከተፎካካሪ ፓርቲዎች ጋር በጋራ እንደሚሰሩ አረጋግጠዋል።
በ6ኛው የኢትዮጵያ ብሔራዊ ምርጫ ድሬዳዋ ላይ ተሳታፊ የነበሩ የፖለቲካ ፓርቲዎች በድሬዳዋ የተካሄደው ምርጫ ሰላማዊ ነበር ብለዋል። የፖለቲካ ፓርቲዎች የጋራ ምክርቤት ሰብሳቢ የኢዜማው አቶ ዮናስ በልሁ 9ኙን ፓርቲዎች ወክለው ባቀረቡት የአቋም መግለጫ ከምርጫው ሰላማዊነት ባሻገር የጸጥታ ሃይሎችና አስተዳደሩ ለምርጫው ስኬት ላበረከቱት አስተዋጽዖ ምስጋናውን አቅርቧል።
ለዝርዝሩ የተያያዘውን የድምፅ ፋይል ያዳምጡ።